== Uddannelse og karriere ==
Puk Damsgård gennemgik den 3-årige skuespilleruddannelse på [[Holbergs Film + Teaterskole]] 1999-2001.<ref name="autogeneret1">[https://ipaper.ipapercms.dk/DSB/udogse/2020/ud-se-december-2020/?Page=68 Ud & Se, december 2020], hentet 24. januar 2021.</ref> I sommeren 2004 rejste hun til Pakistan for første gang og blev betaget og nysgerrig efter at vide mere om pakistanerne og deres nation. I 2007 færdiggjorde hun en [[bachelor]] i journalistik fra [[Syddansk Universitet]] i Odense, og hun har læst arabisk sprog og mellemøstenstudier dets åbne universitet.<ref>[https://www.dr.dk/presse/erkan-ozden-og-puk-damsgaard-bliver-korrespondenter DR 11. februar 2011: Erkan Özden og Puk Damsgård bliver korrespondenter], hentet 24. januar 2021.</ref> Undervejs tog hun orlov i 2006 fra studiet for at deltage i [[Galathea 3]]-ekspeditionen, og rapporterede om ruten fra [[Cape Town]] i [[Sydafrika]] til [[Australien]]. Efter endt uddannelse blev hun ansat som uddannelsesjournalist på [[Jyllands-Posten]], men sagde op efter få måneder.<ref>[https://nordjyske.dk/nyheder/puk-ogverdenshistorien/ed6873ec-e7ec-4b12-b9ed-ac54d6efd258 Nordjyske 24. april 2011: Puk & verdenshistorien] {{Webarchive|url=https://web.archive.org/web/20210222050538/https://nordjyske.dk/nyheder/puk-ogverdenshistorien/ed6873ec-e7ec-4b12-b9ed-ac54d6efd258 |date=22. februar 2021 }}, hentet 24. januar 2021.</ref> Hun har boet i Mellemøsten siden 2008 som freelancejournalist for [[DR]], Jyllands-Posten og [[Kristeligt Dagblad]], ligesom hun har skrevet for flere udenlandske aviser, for eksempel [[The New York Times|New York Times]]. Fra 2011 ansættes hun som DR’s korrespondent i Mellemøsten; først med base i [[Beirut]] i [[Libanon]] og siden 2013 i [[Kairo]] i [[Egypten]].<ref name="autogeneret1" />
Levende_personer Litteratur Kunst Journalistik Organisationer Uddannelsesinstitutioner